**OŠ Rudolfa Strohala, Školska 22, Lokve, objavljuje**

**NATJEČAJ ZA UPIS DJECE U PROGRAM PREDŠKOLSKOG ODGOJA**

**za pedagošku godinu 2021./2022.**

**PRIJAVE ZA UPIS DJECE podnose se:**

OD 10.05. DO 21.05. 2021. GODINE OD 08:00 DO 14:00H u prostorijama Programa predškolskog odgoja, ili putem e-maila: d.v.lokve@gmail.com

**I. VRSTE PROGRAMA**

a) **REDOVITI POLUDNEVNI (6satni) VRTIĆKI PROGRAM** (za djecu od navršene 3.godine života)

U vrtićki program u pravilu se upisuju djeca koja do 31. 8. tekuće kalendarske godine navrše 3 godine života.

**II. UVJETI UPISA**

**Upis djece koja su dosadašnji polaznici programa**

Roditelj djeteta koje je upisano u prethodnoj pedagoškoj godini dužan je u upisnom roku predati Zahtjev za nastavak korištenja usluga. Zahtjev za nastavak korištenja usluga podiže u Vrtiću ili na internetskoj stranici OŠ Rudolfa Strohala.

Ukoliko Zahtjev za nastavak nije podnesen u upisnom roku, smatra se da ne postoji potreba daljnjeg korištenja usluga Vrtića te se dijete ispisuje najkasnije s 31. kolovozom tekuće godine. U trenutku predaje Zahtjeva Roditelj mora imati podmirena dugovanja prema Vrtiću.

**Upis djece koja se prvi put prijavljuju**

Dokumentacija za upis:

OSNOVNI (Obavezni) DOKUMENTI:

* ispunjen obrazac Zahtjeva za upis u 2 primjerka
* rodni list djeteta (preslika)
* potvrda nadležnog liječnika o obavljenom sistematskom zdravstvenom pregledu djeteta ne starije od 30 dana i kopija knjižice procijepljenosti
* ispunjen obrazac Provjera prebivališta
* preslika važećih osobnih iskaznica oba roditelja
* domovnica djeteta (preslika)

**III. NAČIN OSTVARIVANJA PREDNOSTI PRI UPISU**

DOKUMENTI KOJIMA RODITELJ ILI SKRBNIK DOKAZUJE PRAVO NA PREDNOST PRI UPISU:

* potvrde o radnom statusu roditelja / potvrde o zaposlenju ili dokaz o samostalnom obavljanju djelatnosti – rješenje, obrtnica / dokaz o statusu poljoprivrednika,
* rodne listove za ostalu djecu u obitelji,
* rješenje o stupnju invalidnosti,
* liječničku potvrdu specijaliste ili liječnika primarne zdravstvene zaštite o težoj bolesti roditelja, odnosno djeteta,
* preporuku ili rješenje ovlaštenog organa ili službe za djecu s teškoćama u razvoju,
* potvrdu Centra za socijalnu skrb o socijalnom statusu,
* pravomoćnu presudu o razvodu braka za razvedene roditelje,
* druge dokaze kojima se dokazuje prednost pri upisu djeteta u Vrtić.

Za točnost podataka iz prethodnog stavka ovog članka odgovorne su osobe koje su izdale dokumente, odnosno podnositelji/ce zahtjeva. U slučaju osnovane sumnje u točnost podataka iz priloženih dokumenata Komisija može obaviti provjeru. Osnovni dokumenti obvezno se prilažu zahtjevu za upis. Zahtjevi za upis koji ne sadrže ove priloge neće biti uzeti u razmatranje. Ostali dokazi podnose se samo u svrhu ostvarivanja prednosti kod upisa djeteta. Podnositelji/ce zahtjeva koji nisu priložili odgovarajuće dokaze ne mogu se pozivati na prednost pri upisu.

**IV. REZULTATI UPISA**

Rezultati upisa bit će objavljeni 26. svibnja 2021. godine na oglasnoj ploči OŠ Rudolfa Strohala i Oglasnoj ploči vrtića.

 Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Borka Kezele-Kanjer, prof. /